《游七星岩》
明代·尹瑾

石室悬空翠色来，星连北斗映天开。丹梯倒缀藤萝引，绛节高临日月回。

湖上晴霞浮岛屿，洞中紫竹隐楼台。瑶芝满地随行步，徙倚长松数举杯。

作者简介：尹瑾，字昆润，号莞石。东莞人。明世宗嘉靖四十三年（一五六四）年举人，明穆宗隆庆五年（一五七一）进士。授福建漳州府推官。历任工部给事中、吏科都给事中，晋南太仆寺卿。年五十五卒，有《莞石集》。清道光《广东通志》卷二八一、清温汝能《粤东诗海》卷三五有传。